מועצה מקומית סביון - אגף החינוך
פרוטוקול ישיבת ועדת חינוך מס' 2 לשנת 2026 (רבעון 2)
	תאריך הישיבה:
	26 במאי 2026

	משתתפים:
	· מוטי לנדאו – ראש המועצה
· לי זכאי – מחזיקת תיק החינוך

· פורום הורים: 15 נציגי הורים לילדים מגני הילדים בישוב


1. דברי פתיחה ומטרות המפגש
ישיבת ועדת החינוך נפתחה בסקירה כללית על עשיית המועצה בתחום החינוך והגנים בפרט. הדגש המרכזי של הישיבה הוגדר כחיזוק הדיאלוג והשותפות האסטרטגית בין הנהלת המועצה, הנהגת ההורים ומערכת החינוך ביישוב, מתוך שאיפה לייצר מענה פדגוגי ולוגיסטי מיטבי עבור כלל התלמידים.
מנהל מחלקת החינוך ביצע סקירה של גני הילדים בישוב, תוכניות ההעשרה ותוכניות נוספות המוטמעות בגנים השונים (ספרית פיגמה, גוגלה וכו).                                                                                                         כמהלך מקדים לפגישה נשלח סקר שביעות רצון מגני הילדים בו דירגו ההורים את תוכנית ההעשרה בגנים ומופו נקודות לשימור ונקודות לשיפור בגני הילדים. מנהל מחלקת החינוך שיתף בפתיחת הפגישה בנתונים שעלו בסקר.
2. פירוט הסוגיות והדיונים שעלו במפגש

· תחזוקת הגנים והחצרות: מספר הורים הציגו את חוסר שביעות הרצון מרמת תחזוקת מבנה הגן (מבנה, צנרת וכו') והחצרות בגנים.
· העשרת התכנים והיכרות עם הספריה בישוב: הועלתה הצעה לבחון רענון של חוגי ההעשרה בגנים (תל"ן) וכן היכרות של ילדי הגנים עם הספריה של סביון.
· השתלמויות, הדרכה וימי כיף לצוותי הגנים: הועלתה הצעה לבנות תוכנית השתלמות, הדרכות נוספות וימי כיף לצוותי הגנים בכדי לחזק את שביעות הרצון שלהן ואת תחושת השייכות לישוב.
· תוכנית מעברים לכיתה א': הועלתה הצעה לעבות את תוכנית המעברים בין הגן לבית הספר.               מנהל מחלקת חינוך ומחזיקת תיק החינוך הסבירו כי קיימת תוכנית מעברים עשירה, אולם השנה מספר פעילויות שתוכננות למחצית ב' של השנה נדחו לאור המצב והנחיות פיקוד העורף.



· אקלים חברתי: ההורים העלו את הבקשה לייצר חיבור בין ילדים באותה שכבה בגנים שונים באמצעות פעילויות משותפות לאורך השנה.
· ימי חופש של צוות הגן: הועלתה בקשה לווודא כי צוות הגן הקבוע אינו בחופ חופש באותו היום בשבוע (גן ורדים).
· תקשורת של ההורים אל מול צוותי הצהרון: ההורים שיקפו כי התקשורת בין צוותי הצהרון להורים כולל העברת מידע מההורים לצוותים ולהיפך לוקה בחסר ויש לשפר את ערוץ התקשורת. (ההורים נתנו דוגמא כי לא כל צוותי הצהרון מכירים את האלרגיות והרגישויות של ילדי הגן)
3. סיכום, שורות תחתונות וצעדים להמשך
סיכום מנהל מחלקת החינוך, ברי דרפל:

מנהל המחלקה בירך על השיח הפתוח, המקצועי והענייני שהתקיים בוועדה. צוין כי כלל הנושאים, הטענות וההצעות שהועלו על ידי ההורים נרשמו בקפידה.כמו כן הודה להורים על ההגעה. 

מחלקת החינוך, בשיתוף הנהלת המועצה וגורמי המקצוע הפדגוגיים, תקיים עבודת מטה פנימית במטרה לתעדף את הסוגיות, לבחון את היתכנותן התקציבית והתפעולית, ולהגדיר תכנית עבודה שנתית מובנית למתן מענים ארוכי טווח.
